তাসবিয়া বিনতে শহীদ মিলা (জন্ম:২৬ মার্চ; মিলা ইসলাম নামে সবচেয়ে বেশি পরিচিত) একজন বাংলাদেশী সঙ্গীতশিল্পী। তিনি ফিউশন ও লোকধারার গান পরিবেশন করেন। তিনি ২০০৬ সালে তার প্রথম অ্যালবাম “ফেলে আসা” প্রকাশের মাধ্যমে সংগীতজীবন শুরু করেন।   প্রারম্ভিক জীবন    মিলা সামরিক ও সাংস্কৃতিক পরিবেশে জন্মগ্রহণ করেন। তাঁর বাবা শহীদ ইসলাম, সশস্ত্র বাহিনীতে কর্মকর্তা হিসেবে কর্মরত ছিলেন এবং মা স্বপ্না ইসলাম ছিলেন একজন নজরুলসংগীত শিল্পী। মাত্র তিন বছর বয়সে মায়ের তত্ত্বাবধানে তার সংগীত শিক্ষা শুরু হয়। কিছুটা বড় হওয়ার পর তিনি বিভিন্ন ধ্রুপদী সংগীতের ওস্তাদের কাছে তালিম নেয়া শুরু করেন। মাধ্যমিক (এসএসসি) সম্পন্ন করার পর তিনি সংগীতকে নিজের পেশা হিসেবে বেছে নেওয়ার সিদ্ধান্ত নেন।   কর্মজীবন  শাস্ত্রীয় ও নজরুল সংগীতে প্রশিক্ষিত হওয়া সত্ত্বেও মিলা তাঁর সংগীতজীবনের শুরু থেকেই মূলধারায় ওয়েস্টার্ন পপ, রক এবং হিপ-হপ ঘরানাকে বেছে নেন।    ২০০৬ সালে প্রকাশিত তার প্রথম একক অ্যালবাম “ফেলে আসা” দিয়ে মিলা সংগীতাঙ্গনে আত্মপ্রকাশ করেন। এই অ্যালবামটিতে কয়েকজন সংগীত পরিচালক পরিচালনা করেন। মিলার দ্বিতীয় অ্যালবাম ছিল চ্যাপ্টার ২, যেখানে “রূপবানে নাচে কামর দোলাইয়া” ও “বাবুরাম সাপুরা” গান দুটি ছিল এবং পরিচালক পরিচালনায় ছিলেন ফুয়াদ। ২০০৯ সালে প্রকাশিত তার তৃতীয় অ্যালবাম রি-ডিফাইন্ড-এর সুরকারও ছিলেন ফুয়াদ। এই অ্যালবামে “দোলা দে রে” ও “তুমি কি সাড়া দেবে” গান দুটি বিশেষভাবে জনপ্রিয়তা পায়।  ২০১১ সালের পর মিলা “নাচো” (২০১৫), “ঈশ্বর জানে” (২০১৬), “আইস্যালা” (২০২০), এবং “টোনা টুনি” (২০২৪) শিরোনামের গান প্রকাশ করেন।  একক ক্যারিয়ারের পাশাপাশি মিলা বাংলাদেশের চলচ্চিত্রে প্লেব্যাক গায়িকা হিসেবেও কাজ করেছেন। তার কণ্ঠ বিভিন্ন বাণিজ্যিক চলচ্চিত্রের সাউন্ডট্র্যাকে শোনা গিয়েছে। সাত বছর বিরতির পর ২০২৫ সালে ইনসাফ চলচ্চিত্রের জন্য “আকাশেতে লক্ষ তারা ২.০”  গানের মাধ্যমে তিনি ফের প্লেব্যাক গানে ফিরে আসেন।   লাইভ পরিবেশনা  ২০০৮ সালের ১৯ নভেম্বর বাংলাদেশ চীন মৈত্রী সম্মেলন কেন্দ্রে অনুষ্ঠিত ফুয়াদ লাইভ শিরোনামের একটি সংগীতানুষ্ঠানে মিলা পারফর্ম করেন। এই অনুষ্ঠানে ফুয়াদের সুর, পুনঃসংগীতায়ন ও মিক্স করা গানগুলোর লাইভ পরিবেশনা উপস্থাপন করা হয়।  ২০১১ সালের ক্রিকেট বিশ্বকাপের উদ্বোধনী অনুষ্ঠানে, মিলা "ও পৃথিবী এবার এসে বাংলাদেশ নাও চেনে" শিরোনামের অফিসিয়াল স্বাগত গান পরিবেশন করেন। তাঁর সঙ্গে ছিলেন ইবরার টিপু, অর্ণব, বালাম, কনা এবং এলিটা করিম। এই বিশ্বকাপটি যৌথভাবে বাংলাদেশ, ভারত ও শ্রীলঙ্কায় আয়োজিত হয়েছিল।  মিলা ভারত, জাপান, দুবাই, জর্ডান, সৌদি আরব, ইংল্যান্ড, ফ্রান্স, জার্মানি, অস্ট্রেলিয়া, যুক্তরাষ্ট্র এবং কানাডাসহ বিভিন্ন দেশে সংগীত পরিবেশন করেছেন।   সংগীতমালা   স্টুডিও অ্যালবাম      বছর অ্যালবামের বিবরণ ২০০৬ ফেলে আসা  প্রকাশ: ১ জানুয়ারি ২০০৪    লেবেল: সঙ্গীতা  অগ্নিবীণা    ফরম্যাট: সিডি, ডিজিটাল ডাউনলোড    ২০০৭ চ্যাপ্টার ২  প্রকাশ: ২০০৭    লেবেল: জি-সিরিজ    ফরম্যাট: সিডি, ডিজিটাল ডাউনলোড    ২০০৯ রি-ডিফাইন্ড  প্রকাশ: ২৯ আগস্ট ২০০৯    লেবেল: জি-সিরিজ    ফরম্যাট: সিডি, ডিজিটাল ডাউনলোড      একক   শিরোনাম  বছর  মন্তব্য "নাচো"  ২০১৫  মিলা রচিত ও সুরারোপিত; অ্যালবাম: "আনসেন্সরড" "ঈশ্বর জানে"  ২০১৬  মিলা কর্তৃক সুরারোপিত; অ্যালবাম: "আনসেন্সরড" "আইস্যালা"  ২০২০  মিলা কর্তৃক সুরারোপিত "টোনা টুনি"  ২০২৪  মিলা রচিত ও সুরারোপিত   ব্যক্তিগত জীবন  ২০১৭ সালের মে মাসে মিলা বৈমানিক এস এম পারভেজ সানজারির সঙ্গে বিবাহবন্ধনে আবদ্ধ হন। তবে ২০১৮ সালের মে মাসে তাদের বিবাহবিচ্ছেদ ঘটে। মিলার অভিযোগ ছিল, তিনি শারীরিক নির্যাতন ও পণ দাবির শিকার হন, যা পরবর্তীতে আইনি জটিলতায় রূপ নেয়।   তথ্যসূত্র    বহিঃসংযোগ        বিষয়শ্রেণী:১৯৭৮-এ জন্ম‏‎ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:চট্টগ্রাম জেলার সঙ্গীতশিল্পী বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী লোকশিল্পী বিষয়শ্রেণী:চট্টগ্রাম ক্যান্টনমেন্ট পাবলিক কলেজের প্রাক্তন শিক্ষার্থী বিষয়শ্রেণী:১৯৮৮-এ জন্ম